Anunț concurs pentru post contractual conform H.G. 1336/2022

A) Unitatea de Management a Proiectului, din cadrul Ministerului Culturii, cu sediul în București, Bd. Unirii nr. 22, organizează concurs pentru ocuparea următorului post contractual, cf. H.G. 1336/2022:
1. Nivelul postului: execuție
2. Denumirea postului: Specialist baze de date / ontologie, post vacant, perioadă determinată – normă întreagă/ normă parțială. Activitatea se desfășoară în contextul unui proiect complex de transformare digitală (ePatrimoniu).
3. Gradul/Treapta profesională: -
4. Numărul de posturi: 1

B) Documente solicitate candidaților pentru întocmirea dosarelor de concurs conform art. 35 din H.G. 1336/2022:
1. formular de înscriere la concurs, conform modelului prevăzut în anexă;
2. copia actului de identitate sau orice alt document care atestă identitatea, potrivit legii, aflate în termen de valabilitate;
3. copia certificatului de căsătorie sau a altui document prin care s-a realizat schimbarea de nume, după caz;
4. copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
5. copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor;
6. certificat de cazier judiciar sau, după caz, extrasul de pe cazierul judiciar;
7. adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
8. curriculum vitae, model comun european, în limba română.
9. scrisoare de intenție.
Dosarele de concurs se depun la sediul Ministerului Culturii, Unitatea de Management a Proiectului, Bd. Unirii nr. 22, sector 3, București, intrarea Aulă, etaj 5, sala 503, persoană de contact: Gina Pirontea, tel: 021.222.84.79, e-mail: office@umpcultura.ro.
În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la B) punctele 2-5, în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.

C) Condițiile generale prevăzute de art. 15 din H.G. 1336/2022:
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare:
1. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2. cunoaște limba română, scris și vorbit;
3. are capacitate de muncă în conformitate cu prevederile Legii nr. 53/2003 -
Codul muncii, republicată, cu modificările și completările ulterioare;
4. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5. îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
6. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
D) Condiții specifice de participare la concurs:
TREBUIE SĂ REIASĂ ÎN CLAR DIN DOCUMENTELE DEPUSE LA DOSAR URMĂTOARELE:
Studii de specialitate/ experiență / vechime în muncă:
· Studii universitare absolvite cu diplomă de licență sau echivalentă (de preferință informatică, cibernetică, matematică, științe ale informării și documentării sau domenii conexe; se acceptă și alte domenii, cu experiență relevantă demonstrată).;
· Minimum 24 de luni experiență practică în lucrul cu baze de date și/sau modelare de date, din care minimum 12 luni în modele semantice / grafuri de cunoștințe (RDF / RDFS / OWL, date legate).
Cunoștințe de operare/programare pe calculator (necesitate și nivel):
· Cunoștințe solide privind baze de date relaționale/SQL (proiectare schemă, interogări, optimizare) – nivel avansat;
· Baze de date non-relaționale, inclusiv soluții de indexare și căutare full-text – nivel mediu;
· Experiență în modelarea datelor (structuri relaționale, ierarhice și de tip graf) – nivel mediu/avansat;
· Capacitatea de a modela un domeniu folosind tehnologii semantice (RDF/RDFS/OWL), inclusiv maparea datelor sursă către o ontologie, și serializări asociate (Turtle, JSON-LD, RDF/XML) – nivel mediu/avansat;
· Cunoștințe privind utilizarea limbajelor de interogare pentru date semantice (ex. SPARQL) – nivel mediu;
· Vocabulare controlate și gestiunea metadatelor (ex. SKOS, Dublin Core) – nivel mediu;
· Experiență în utilizarea și integrarea API-urilor pentru schimb de date între sisteme – nivel mediu;
· Cunoștințe de lucru cu formate de date (JSON, XML) și prelucrarea acestora – nivel avansat;
· Experiență în gestionarea metadatelor și a structurilor complexe de date – nivel mediu;
· Constituie avantaj: experiență cu modele ontologice / referențiale conceptuale consacrate în patrimoniu (ex. CIDOC-CRM);
· Constituie avantaj: experiență în proiecte cu date deschise (open data) și interoperabilitate;
· Constituie avantaj: control de versiune (ex. Git) pentru gestiunea modelelor și a exporturilor de grafuri; cunoștințe în domeniul patrimoniului cultural.
Limbi străine (necesitate și nivel) cunoscute: engleză – avansat
Abilități, calități și aptitudini necesare:
· Capacitate de analiză și sinteză;
· Capacitate de lucru în echipă;
· Capacitate de lucru în condiții de stres;
· Abilități de comunicare și de relaționare interpersonale;
· Abilități de a lucra în situații bine definite și structurate în contextul unor echipe multidisciplinare;
· Experiență în prelucrarea informațiilor;
· Integritate, asumarea responsabilității, punctualitate, promptitudine, inițiativă, confidențialitate.
· Abilități excelente de redactare a documentelor tehnico-administrative într-un mod clar, coerent și structurat;
· Capacitate de analiză, sinteză și prelucrare a informațiilor provenite din surse multiple (administrative, legislative etc.);
Cerințe specifice:
· Se solicită disponibilitate pentru lucru în echipe multidisciplinare, în regim colaborativ și iterativ
· Disponibilitate pentru desfășurarea activității în program prelungit, conform prevederilor legale aplicabile;
· Disponibilitate pentru deplasări la nivel național sau internațional.
E) Bibliografie și tematică:
	Bibliografie
	Tematică

	1.	Ghidul Solicitantului - Digitalizarea în cultură
- Programul Creștere Inteligentă, Digitalizare și Instrumente Financiare 2021-2027 (https://mfe.gov.ro/ghidul-2-2-3-digitalizarea-in- cultura/);
	integral

	2.	Legea nr. 422/2001 privind protejarea
monumentelor istorice
	TITLUL I Dispoziții generale
TITLUL	II	Protejarea
monumentelor istorice

	3. Ordonanța Guvernului nr. 43/2000 privind protecția patrimoniului arheologic și declararea unor situri arheologice ca zone de interes național, republicată
	CAPITOLUL	I	Dispoziții
generale
CAPITOLUL	II	Protejarea
patrimoniului arheologic

	4.	Legea nr. 182/2000 privind protejarea
patrimoniului cultural național mobil
	CAPITOLUL	I	Dispoziții
generale
CAPITOLUL II Cercetarea, inventarierea și clasarea

	5.	Comunicatul de presă privind semnarea contractului de finanțare pentru proiectul ePatrimoniu (https://tinyurl.com/mrxyss6r)
	Integral

	7. Instrumentul WebProtégé - a web-based ontology editor
https://protege.stanford.edu/software/
	Principii, utilizare


	8. TimeOntology in OWL https://www.w3.org/TR/2022/CRD-owl-time-20221115/
	Principii, utilizare

	9. European Interoperability Framework (EIF), ed. 2017	https://shorturl.at/3mIwK 
	Principii, Dimensiuni, Model
conceptual

	10. CIDOC Conceptual Reference Model (CRM) - Definition of the CIDOC Conceptual Reference Model	
https://tinyurl.com/25yep5tv
	Introduction to the basic
concepts p 35-48

	11. Webliografie: website-ul www.umpcultura.ro
	secțiunea „Despre noi”


* Candidații vor avea în vedere actele normative în vigoare (forma consolidată) la data publicării anunțului privind organizarea concursului.
F. Atribuții din fișa postului (exemplificativ)
· Participă la proiectarea și dezvoltarea arhitecturii ontologiei pentru proiectul ePatrimoniu.
· Colaborează cu echipele de experți în patrimoniu și domeniile conexe, respectiv cu dezvoltatorul platformei, pentru integrarea modelelor conceptuale în baza de date.
· Asigură implementarea și versionarea ontologiilor în baza de date utilizând standarde deschise (OWL, RDF).
· Participă la întâlniri de lucru cu experții tehnici, coordonatorii de activitate și reprezentații beneficiarilor și colaborează activ cu echipele responsabile de implementarea celorlalte activități din proiect pentru sincronizarea activităților interdependente și interdisciplinare, respectiv pentru schimbul de informații.

G) Calendarul de desfășurare a concursului:
· termenul de depunere a dosarelor: 27.07.2026, ora 16.30
· rezultatele selecției dosarelor: în termen de două zile lucrătoare de la data expirării termenului de depunere a dosarelor
· proba scrisă: 04.08.2026, începând cu ora 9.00
· afișarea rezultatelor de la proba scrisă: în termen de o zi lucrătoare de la finalizarea probei
· proba interviu: 07.08.2026
· afișarea rezultatelor de la proba interviu: în termen de o zi lucrătoare de la finalizarea probei

În situația în care un candidat a depus dosar de concurs pentru mai multe posturi și este admis la selecția dosarelor pentru două sau mai multe posturi pentru care autoritatea publică a organizat concurs în aceeași zi și la aceeași oră, acesta se prezintă la proba scrisă pentru un singur post.

[bookmark: _GoBack]Termenele în care se pot depune contestații, respectiv afișarea rezultatelor contestațiilor:
După afișarea rezultatelor obținute la selecția dosarelor de înscriere, proba scrisă și interviu, candidații nemulțumiți pot depune contestație la compartimentul resurse umane, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și al interviului, sub sancțiunea decăderii din acest drept.

